cyanic-selkie/wikianc huggingface dataset:
มาสค์ไรเดอร์ J
ประวัติ
ทางด้านแนวคิดของมาสค์ไรเดอร์เจ ได้นำคอนเซปต์ ฮีโร่ร่างยักษ์ เข้ามามีส่วนร่วมในหนัง เป็นผลงานชิ้นแรก ซึ่งก่อนหน้านี้ในปี ค.ศ. 1993 ได้ใช้แนวคิดที่ทำให้ มาสค์ไรเดอร์ หมายเลข 1 สามารถขยายร่างได้ เนื่องมาจากภาพยนตร์ อุลตร้าแมน VS มาสค์ไรเดอร์ ที่สร้างร่วมกับ บริษัท สึบุรายะโปรดักชั่นส์
ทั้งนี้ มาสค์ไรเดอร์ J, มาสค์ไรเดอร์ ZO และ ชิน คาเมนไรเดอร์ โปรล็อก เป็นผลงานที่อยู่ในรัชศกเฮย์เซย์เหมือนกัน แต่ไม่ได้ถูกนับ เนื่องจาก มาสค์ไรเดอร์คูกะ ได้ถูกนับเป็นมาสค์ไรเดอร์คนแรกของยุคเฮย์เซย์ไปแล้ว
เนื้อเรื่อง
จักรวรรดิ์ฟ็อก อสูรร้ายจากห้วงอวกาศอันไกลโพ้น ซึ่งเคยมาเยือนโลกมนุษย์แล้วครั้งหนึ่งในยุคไดโนเสาร์ โดยการมาของมันเป็นสาเหตุการสูญพันธุ์ของไดโนเสาร์ กระทั่งมันได้กลับมาอีกครั้งในโลกยุคปัจจุบัน ด้วยเหตุที่มนุษย์ทำลายสิ่งแวดล้อมโลกจนเกิดมลพิษ ทำให้บรรยากาศเหมาะสมกับพวกมัน หมายที่จะทำลายล้างโลก เซงาวะ โคจิ ช่างถ่ายภาพอิสระ ได้พบกับ คานะ เด็กสาวที่เจอกันโดยบังเอิญในป่า คานะได้ถูกขุนพลแห่งฟ็อกทั้ง 3 ตามจับตัว เพื่อนำไปเป็นแม่พันธุ์ ในการขยายพันธุ์เหล่าอสูรแห่งฟ็อก โคจิได้เข้าต่อสู้กับเหล่าปิศาจ แต่กลับพลาดท่าถูกผลักตกสู่เหวลึก คานะจังจึงโดนจับไปในที่สุด ทว่าโคจิยังรอดชีวิต โดยมีเหล่ามนุษย์ใต้พิภพช่วยเขาไว้ และได้ทำการผ่าตัดร่างกายของโคจิให้กลายเป็น มาสค์ไรเดอร์ เจ นักรบผู้มีพลังแห่งธรรมชาติจากผืนโลก โคจิในร่าง เจ ได้บุกไปช่วยคานะถึงในร่างขนาดยักษ์ของฟ็อกมาเธอร์ และได้ต่อสู้กับทูตทั้ง 3 จนสามารถล้มเหล่าทูตได้ทั้งหมด และต้องเผชิญหน้ากับ ฟ็อกซ์มาเธอร์ ยานแม่ของพวกฟ็อกซ์ ที่มีความสูงถึง 80 เมตร เจจึงต้องใช้พลัง เจพาวเวอร์ โดยเป็นการเรียกพลังจากโลก มารวมกันที่ตนเอง จนสามารถขยายร่างกายให้สูงถึง 40 เมตร เพื่อเข้าต่อสู้กับฟ็อกมาเธอร์ และทำลายมันลงได้ในที่สุด
อับดุล ฮะกีม จาน
อับดุล ฮะกีม จาน เป็นผู้นำทหารที่ต่อต้านตอลิบานในจังหวัดกันดะฮาร์ ประเทศอัฟกานิสถาน เขาถูกฆ่าโดยมือระเบิดฆ่าตัวตายในวันที่ 17 กุมภาพันธ์ ค.ศ. 2008
ฮะกีมเคยเป็นหัวหน้าตำรวจจังหวัดก่อนที่ตอลิบานจะครองอำนาจ เคาะลีด พัชตูน ตัวแทนใน Wolesi Jirga กล่าวถึงเขาว่าเป็นผู้นำคนเดียวที่ต่อต้านตอลิบาน ในเดือนตุลาคม ค.ศ. 2007 หลังการเสียชีวิตของมุลลา นะกีบ เขากลายเป็นผู้เข้าชิงตำแหน่งหัวหน้าเผ่าอาลาโกไซ
อ้างอิง
2008
เจ้าฟ้าเมียวซา
เจ้าฟ้าเมียวซา ทรงเป็นเจ้าผู้ครองนครน่าน องค์ที่ 50 (ภายใต้การปกครองของพม่า) ครองเมืองน่าน ระหว่างปี พ.ศ. 2257 - พ.ศ. 2259
สี่คิงส์
สี่คิงส์ เป็นภาพยนตร์ไทยที่ออกฉายเป็นครั้งแรกเมื่อ พ.ศ. 2502 จากบทประพันธ์ของ เศก ดุสิต สร้างโดยทีมงานสร้างชุดเดิมของภาพยนตร์ เห่าดง ที่ประสบความสำเร็จอย่างสูงไปก่อนหน้านั้น เริ่มฉายวันแรกที่โรงภาพยนตร์เอ็มไพร์ เมื่อวันที่ 28 พฤษภาคม พ.ศ. 2502
ภาพยนตร์กำกับโดย ศิริ ศิริจินดา บทภาพยนตร์ อำนวยการสร้างโดย แท้ ประกาศวุฒิสาร นำแสดงโดย อมรา อัศวนนท์ และไชยา สุริยัน เป็นผลงานแสดงเรื่องที่สองของไชยา เพลงโฆษณาภาพยนตร์ สี่คิงส์ กล่าวว่า "สี่คิงส์ หนังดี สี่คิงส์ ยิ่งใหญ่ เด็ดจริง ถึงใจ ใช่ใคร สี่คิงส์"
สี่คิงส์ เป็นผลงานการสร้างของ ไทยไตรมิตรภาพยนตร์ เป็นภาพยนตร์แนวอาชญากรรม เรื่องนี้เหมือน เห่าดง คือพระเอกและนางเอกเป็นทรชนคนดี ชื่อเรื่องเป็นชื่อของวายร้ายสี่คิงส์ อมรา อัศวนนท์ นางเอกของเรื่องยังคงเป็นทรชนหญิงผู้สวมหน้ากาก เหมือนเรื่องเห่าดง อมรานี้ถือว่าเป็นนางเอกผู้สวมหน้ากากคนแรกของเมืองไทยเลยก็ว่าได้ เรื่องแรกศิริ ศิริจินดา เป็นคนสร้าง ไชยา ขึ้นมา พอมาเรื่องนี้ แท้ ประกาศวุฒิสารสร้าง คนกำกับก็เลยต้องเป็น ศิริ ศิริจินดา คนเดียวกับที่กำกับเรื่องเห่าดง
ภาพยนตร์ สี่คิงส์ ถูกนำมาสร้างอีกครั้ง เมื่อ พ.ศ. 2525 นำแสดงโดย สรพงศ์ ชาตรี, เนาวรัตน์ ยุกตะนันท์, พอเจตน์ แก่นเพชร, นาท ภูวนัย, วิยะดา อุมารินทร์, สุพรรณี จิตต์เที่ยง และสังข์ทอง สีใส กำกับการแสดงโดย เชาว์ มีคุณสุต เพลงไตเติ้ลดัดแปลงและร้องใหม่โดย สังข์ทอง สีใส ฉายครั้งแรกเมื่อ 29 พฤษภาคม พ.ศ. 2525 ที่โรงภาพยนตร์แอมบาสเดอร์และดาดา แต่ไม่ประสบความสำเร็จเท่าที่ควร
เรื่องย่อ
กรุงเทพมหานครกำลังวุ่นวายเนื่องจาก ขบวนการสี่คิงส์ คือ องค์กรลับนอกกฎหมายที่คอยรีดไถเรียกค่าคุ้มครองผู้ประกอบกิจการต่าง ๆ แต่สารวัตรมนตรี (ไชยา สุริยัน) ได้ค่อยติดตามสืบเสาะเพื่อที่จะจับกุมขบวนการนี้ให้ได้ โดยมี คม พยัคฆราช (อาคม มกรานนท์) ที่มีความแค้นอันใหญ่หลวงกับขบวนการสี่คิงส์
ซูเปอร์ฮีโร่ ไทม์
ซูเปอร์ฮีโร่ ไทม์ เป็นช่วงเวลาของภาพยนตร์โทคุซัทสึ ขบวนการนักสู้ และ มาสค์ไรเดอร์ ซีรีส์ เริ่มต้นเมื่อปีค.ศ. 2003 ในปี ค.ศ. 2007 ซูเปอร์ฮีโร่ ไทม์ได้ถูกรวมเข้ากับรายการนิชิอาซาคิดส์ไทม์ จนถึงปี ค.ศ. 2011 ออกอากาศทุกวันอาทิตย์ตั้งแต่เวลา 7:30 น. - 8:30 น. ทางสถานีโทรทัศน์ทีวีอาซาฮี ปัจจุบันย้ายเวลาเป็น เวลา 9:00 น. - 10:00 น.
หมู่บ้านโบราณในอานฮุยตอนใต้ ซีตี้และหงชุน
ซีตี้ (西递) และ หงชุน (宏村) คือแหล่งมรดกโลกที่ตั้งอยู่ในมณฑลอานฮุย ประเทศสาธารณรัฐประชาชนจีน หมู่บ้านทั้งสองแห่งนี้ได้รับการอนุรักษ์เป็นอย่างดีไม่ให้เปลี่ยนแปลงไปพร้อมกับสภาพแวดล้อมที่เปลี่ยนไป ผังเมือง ถนน สถาปัตยกรรม การตกแต่ง และระบบชลประทานที่ครอบคลุมทั้งเมือง ได้แสดงให้เห็นถึงสิ่งที่เป็นเอกรักษ์โดดเด่นของสิ่งที่ยังเหลืออยู่
มรดกโลก
หมู่บ้านซีตี้และหงชุนได้จดทะเบียนร่วมกันเป็นมรดกโลกภายใต้ชื่อ "หมู่บ้านโบราณในอานฮุยตอนใต้ ซีตี้และหงชุน" ในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
ไมเคิล จอห์นสัน (นักฟุตบอลเกิดปี พ.ศ. 2531)
ไมเคิล จอห์นสัน (Michael Johnson) เป็นนักฟุตบอลสังกัดทีมสโมสรฟุตบอลแมนเชสเตอร์ซิตี ตำแหน่งกองกลาง เกิดเมื่อวันที่ 24 กุมภาพันธ์ พ.ศ. 2531 ที่ Urmston, เมืองแมนเชสเตอร์
จอห์นสันเซ็นสัญญากับทีมแมนเชสเตอร์ซิตี ในปี พ.ศ. 2547 ก่อนที่จะมาอยู่กับแมนเชสเตอร์ซิตี เคยเป็นนักเตะฝึกหัดของเอฟเวอร์ตัน, ไฟเยอโนร์ด และมาอยู่ในทีมเยาวชนของลีดส์ยูไนเต็ด เขาเป็นหนึ่งในผู้เล่นของทีมเยาวชนแมนเชสเตอร์ซิตี ชุดที่เข้าถึงรอบชิงชนะเลิศ เอฟเอคัพเยาวชน (FA Youth Cup) เขาลงเล่นในพรีเมียร์ลีกอังกฤษครั้งแรกในวันที่ 21 ธันวาคม 2549 นัดที่แมนเชสเตอร์ซิตีพบวีแกน ที่เจเจบี สเตเดี้ยม และเป็นวีแกนที่ชนะไป 4-0, นัดที่ 2 ที่เขาลงเล่นในพรีเมียร์ลีกอังกฤษ คือนัดที่แมนเชสเตอร์ซิตีชนะมิดเดิลสโบรช์ ไป 2-0
ในเดือนเมษายน 2550 จอห์นสันโชว์ฟอร์มได้อย่างโดดเด่นตลอดมา ทำให้ทีมลิเวอร์พูลสนใจนักเตะคนนี้ แมนเชสเตอร์ซิตีจึงได้เจรจาขอต่อสัญญากับเขา เมื่อวันที่ 18 กรกฎาคม 2550 เพื่อรั้งเขาไว้ไม่ให้ออกจากทีมไป ประตูแรกในพรีเมียร์ลีกนัดที่แมนเชสเตอร์ซิตีชนะดาร์บี้ 1-0 ในวันที่ 15 สิงหาคม 2550 ที่ ซิตี้ ออฟ แมนเชสเตอร์ สเตเดียม สนามเหย้าของแมนเชสเตอร์ซิตี และประตูที่ 2 เขายิงได้ในอีก 1 เดือนต่อมา ในนัดที่แมนเชสเตอร์ซิตี เปิดบ้านรับการมาเยือนของ แอสตันวิลลา ทีมที่มีกุนซือฝีมือดีอย่าง มาร์ติน โอนีล จอห์นสันโชว์ความแข็งแกร่งของร่างกายและทักษะบอล ด้วยการทำชิ่งหนึ่งสองกับเอลาโน่ พาบอลฝ่าแผงกองหลังวิลล่าถึง 3 คน แล้วแปบอลเล่นทางเข้าประตูไปอย่างสวยงาม ช่วยให้แมนเชสเตอร์ซิตีชนะวิลล่า 1-0
ปัจจุบัน ไมเคิล จอห์นสัน มีชื่อติดทีมชาติชุดอังกฤษชุด U21 ทั้งนี้จอห์นสันถูกนำไปเทียบเคียงว่ามีสไตล์การเล่นคล้ายกับ คอลลิน เบล (Colin Bell) นักเตะระดับตำนานของแมนเชสเตอร์ซิตี
เขตโชวะ
เขตโชวะ (昭和区 (Showa-ku)) เป็นหนึ่งใน 16 เขตของนครนาโงยะ จังหวัดไอจิ ประเทศญี่ปุ่น มีเนื้อที่  10.94 ตารางกิโลเมตรและมีประชากร 108,759 คน (ใน 1 เมษายน 2018) มีความหนาแน่นของประชากร 9,941 ต่อตารางกิโลเมตร
ปราสาทมงเทรย-เบแล
ปราสาทมงเทรย-เบแล (Château de Montreuil-Bellay, ฟังเสียง Montreuil-Bellay) เป็นปราสาท ที่ตั้งอยู่ที่เมืองมงเทรย-เบแลในจังหวัดแมเนลัวร์ในแคว้นเปอีเดอลาลัวร์ในประเทศฝรั่งเศส ปราสาทแรกสร้างขึ้นที่ที่เป็นหมู่บ้านกอล-โรมันบนเนินสูงเหนือแม่น้ำตูแอ
ประวัติ
ระหว่างสมัยกลางอสังหาริมทรัพย์ของปราสาทประกอบด้วยที่ดินกว่า 4 ตารางกิโลเมตรที่เป็นส่วนหนึ่งของกลุ่มจังหวัด 32 จังหวัดที่ไม่ไกลนักที่เรียกว่า “ล็องฌู” (L'Anjou) ประมุขของมงเทรย-เบแลเดิมเป็นของ “แกลดุแอ็ง เลอ ดานัว” (Gelduin le Danois) หลังจากนั้นก็ตกไปเป็นของ “แบร์แล เลอ วีเยอ” (Berlay le Vieux) ผู้มีบรรดาศักดิ์เป็นขุนนางคนแรกของเบแล ในปี ค.ศ. 1025 ปราสาทก็ถูกยึดโดยฟูลก์ แนรา สมาชิกตระกูลแพลนทาเจเน็ท จนฌีโร แบร์แลต้องยอมเป็นดินแดนบริวารระหว่างครึ่งหลังของคริสต์ทศวรรษ 1100 หลังจากที่พระเจ้าฟิลิปที่ 2 ทรงพ่ายแพ้ต่อฝ่ายอังกฤษการปกครองเบแลก็กลับคืนไปเป็นของกีโยม เดอ เมอเลิงแห่งตระกูลแบร์แล เลอ วีเยออีกครั้ง ในช่วงนี้ก็ได้มีการสร้างเสริมระบบการป้องกันของปราสาทกันขึ้นอย่างขนานใหญ่โดยการสร้างกำแพงอันใหญ่โตที่ประกอบเด้วยหอใหญ่สิบสามหอวางซ้อนประสานต่อกัน โดยมีทางเข้าทางเดียวที่สร้างเสริมอย่างแน่นหนา และในช่วงเดียวกันนี้ชื่อปราสาทก็เปลี่ยนเป็นสำเนียงอังกฤษจากบาร์ลีย์เป็นเบแล
ระหว่างสงครามศาสนาของฝรั่งเศส (ค.ศ. 1562‑ค.ศ. 1598) เมืองมงเทรย-เบแลก็ถูกปล้นทำลายและเผา แต่ตัวปราสาทอันมั่นคงได้รับความเสียหายเพียงเล็กน้อย ความเป็นเจ้าของปราสาทเปลี่ยนมือหลายครั้งรวมทั้งโดยการสมรสกับตระกูลกอเซ-บรีซัก (Cossé-Brissac) ระหว่างสงครามปฏิวัติฝรั่งเศสปราสาทถูกยึดโดยรัฐบาลปฏิวัติและใช้เป็นคุกสำหรับจำขังสตรีผู้ถูกกล่าวหาว่ามีพฤติกรรมเช่นแม่มดหรือเป็นฝ่ายกษัตริย์นิยม
ในปี ค.ศ. 1822 อาเดรียง นีฟว์โล นักธุรกิจจากเมืองโซมูร์ก็ซื้อปราสาทและแบ่งเป็นห้องเช่า ในปี ค.ศ. 1860 บุตรีของนีฟว์โลก็ย้ามาพำนักที่ปราสาทและเริ่มดำเนินการบูรณปฏิสังขรณ์ครั้งใหญ่ บางห้องก็ทำเป็นแบบ “ทรูบาดูร์” ผู้สืบเชื้อสายจากสามีเป็นเจ้าของปราสาทมงเทรย-เบแลในปัจจุบัน
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์
โคโรนา
โคโรนา (Corona) คือพลาสมาชนิดหนึ่งในชั้นบรรยากาศของดวงอาทิตย์หรือวัตถุท้องฟ้าอื่น ๆ ที่แผ่พุ่งออกไปในอวกาศเป็นระยะทางหลายล้านกิโลเมตร สามารถมองเห็นได้ง่ายในเวลาที่เกิดสุริยุปราคา นอกจากนี้ยังสามารถสังเกตการได้จากกราฟโคโรนา มีรากศัพท์มาจากคำในภาษาละติน ซึ่งมีความหมายว่า "มงกุฎ" (crown)
วัตถุมงคล
วัตถุมงคล หมายถึง เครื่องรางของขลังที่เชื่อว่าจะนำความสุขความเจริญเป็นต้นมาให้ หรือป้องกันภัยอันตรายต่าง ๆ
วัตถุมงคล เป็นเรื่องของความเชื่อและศรัทธาในสิ่งของที่สร้างขึ้นมีความสัมพันธ์ทางด้านศาสนา ตามสมัยนิยมตั้งแต่โบราณกาลมีหลักฐานเป็นวัตถุมงคลที่สร้างขึ้นมีอายุเก่าแก่เกือบ 2,000 ปี วัตถุมงคลจะมีมากมายในสังคมไทย เช่น พระเครื่อง, พระกริ่ง, พระกริ่งปวเรศ, ปลัดขิก, ผ้ายันต์, ตะกรุด, มีดหมอ, องค์เทพที่เป็นทางศาสนาอื่น ๆ เช่น พระพรหม, พระตรีมูรติ, พระราหู
ประวัติ
สำหรับ เครื่องราง เป็นสิ่งที่มีมาตั้งสมัยโบราณกาลนับพันปีมาแล้ว และประวัติเครื่องรางของขลังไม่ได้มีเฉพาะแต่ในเมืองไทยเท่านั้น ชนชาติอื่น ๆ ก็มีเครื่องรางใช้กันมานานแล้ว โดยเชื่อกันว่าของสิ่งนี้จะสามารถปกป้องคุ้มครองภัยอันตรายต่าง ๆ ให้ได้ รวมทั้งในเรื่องของโชคลาภ ความโชคดีทั้งหลายทั้งปวง
วัตถุมงคลและเครื่องรางของขลัง จึงนับเป็นเป็นศาสตร์อย่างหนึ่งที่มีอยู่คู่กับมนุษย์ตั้งแต่สมัยดึกดำบรรพ์ จนถึงทุกวันนี้ วัตถุมงคล-เครื่องรางของขลัง ในยุคสมัยที่เทคโนโลยีเจริญก้าวหน้ายังเป็นที่นิยมและมีความเชื่อถือ
ประเภทวัตถุมงคลตามคติของศาสนาพุทธ (เเบบไทย)
วัตถุมงคล ในศาสนาพุทธแบบไทย ที่มีคติผสมผสานระหว่างศาสนาพื้นบ้านเเละพราหมณ์ เรียกกันโดยทั่วไปว่า พระเครื่องราง หรือ พระเครื่อง คือรูปสมมุติของพระพุทธเจ้าที่มีขนาดเล็ก สร้างเพื่อเป็นที่ระลึกถึงพระพุทธเจ้า และเพื่อสืบทอดพระศาสนา พระเครื่องอาจจะรวมถึงรูปสมมติของพระโพธิสัตว์, พระอริยสงฆ์และเทพเจ้าที่มีขนาดเล็กด้วย วัตถุมงคล ทางพุทธศาสนานั้นประกอบด้วย 2 ประเภท
RuneScape
RuneScape คือเกมแนว MMORPG ที่ดำเนินการโดย Jagex Ltd. ซึ่งมีจำนวนตัวละครของผู้เล่นฟรีกว่าสิบล้านตัว และตัวละครที่เสียเงินเป็นสมาชิกมากกว่าล้านตัว RuneScapeถือเป็นหนึ่งในเกมออนไลน์ที่ได้รับความนิยมมากที่สุดในโลก โดยในแต่ละเดือนมีผู้เล่นที่เข้ามาเล่นอย่างน้อยหนึ่งครั้งมากกว่าห้าล้านคน เนื้อหาในเกมมีทั้งส่วนที่เข้าถึงได้ฟรีและที่ต้องสมัครสมาชิกก่อน เนื่องจากเกมรันบนweb browserไม่ต้องลงโปรแกรมใดๆจึงสามารถเล่นที่ไหนก็ได้เพียงเชื่อมต่ออินเทอร์เน็ตได้
ก่อนจะเป็นRuneScape ผู้สร้างเกม Andrew Gower สร้างเกมชื่อว่า DeviousMUDขึ้นในปี1998 ต่อมาได้ปรับปรุงและเปลี่ยนชื่อ RuneScape
แร็พเตอร์ (อัลบั้ม)
แร็พเตอร์ เป็นอัลบั้มชุดแรกของแร็พเตอร์ โดยแนวเพลงจะเป็นแนว ป็อปแดนซ์ และผสมกับแนว แร็ปหรือแนว ร็อค ซึ่งจะนำเพลงดังในยุคนั้นของ อาร์เอส มาทำใหม่และเพิ่มเติม เนื้อเพลงในส่วนที่เป็นท่อน แร็ป เช่นเพลง ซูเปอรฮิโร่ จะนำเพลงบอดี้การ์ดของเต๋า สมชาย มาทำเนื้อเพลงใหม่ เป็นต้น โดยมี เสือ ธนพล เป็น โปรดิวเซอร์ เพลงที่ได้รับความนิยมในอัลบั้มนี้ได้แก่ "คิดถึงเธอ" และ "คำว่าเพื่อน"
ประเทศเซนต์วินเซนต์และเกรนาดีนส์ในพาราลิมปิกฤดูร้อน 2020
ประเทศเซนต์วินเซนต์และเกรนาดีนส์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเซนต์วินเซนต์และเกรนาดีนส์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
โรงเรียนนานาชาติเทศบาลนครนครศรีธรรมราช
โรงเรียนนานาชาติเทศบาลนครนครศรีธรรมราช (Nakhon International City School; ตัวย่อ: NICS) เป็นโรงเรียนนานาชาติ สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย โดยเป็นโรงเรียนนานาชาติในสังกัดองค์กรปกครองส่วนท้องถิ่นแห่งแรกของประเทศไทย
ประวัติ
โรงเรียนนานาชาติเทศบาลนครนครศรีธรรมราช (Nakhon International City School; ตัวย่อ: NICS) สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย จัดตั้งขึ้นเมื่อวันที่ 22 กุมภาพันธ์ พ.ศ. 2553 โดยเป็นโรงเรียนนานาชาติตามหลักสูตรของสมาคมโรงเรียนนานาชาติสหรัฐอเมริกา (American International Curriculum) และได้เปิดทำการสอน เมื่อวันที่ 1 สิงหาคม พ.ศ. 2553 ซึ่งเปิดสอนชั้นมัธยมศึกษาปีที่ 1-6 (Grade 7-12)
เมื่อวันที่ 1 พฤศจิกายน พ.ศ. 2556 เทศบาลนครนครศรีธรรมราช ได้ดำเนินการย้าย สถาบันภาษาอังกฤษ โรงเรียนเทศบาลวัดเสมาเมือง (The English Programme Semamuang School; ตัวย่อ: EP.T.SM.) ซึ่งเปิดสอนชั้นประถมศึกษาปีที่ 1-6 (Grade 1-6) มารวมกับ โรงเรียนนานาชาติเทศบาลนครนครศรีธรรมราช (Nakhon International City School; ตัวย่อ: NICS) และได้ยุบเลิกชั้นมัธยมศึกษาปีที่ 1-6 (Grade 7-12) เมื่อ พ.ศ. 2557 โดยเน้นจัดการเรียนการสอนเฉพาะระดับชั้นประถมศึกษาปีที่ 1-6 (Grade 1-6) ตามหลักสูตรนานาชาติอังกฤษ (English Program)
หลักสูตร
โรงเรียนนานาชาติเทศบาลนครนครศรีธรรมราช ได้แบ่งการจัดการเรียนการสอน 1 ระดับ คือ
ทำเนียบผู้บริหาร
โรงเรียนนานาชาติเทศบาลนครนครศรีธรรมราช มีผู้บริหารจำนวน 6 ท่าน ดังนี้
อาคารและสถานที่
โรงเรียนนานาชาติเทศบาลนครนครศรีธรรมราช ประกอบด้วยอาคารเรียนทั้งหมด 4 อาคาร คือ
ชนกันต์ รัตนอุดม
ชนกันต์ รัตนอุดม (ชื่อเล่น อะตอม; เกิดเมื่อวันที่ 15 ธันวาคม พ.ศ. 2534) เป็นนักร้องและนักแต่งเพลงชาวไทย ปัจจุบันสังกัดค่ายเพลง เลิฟอีส โดยมีผลงานการแต่งเพลงเช่นเพลง รักเอย และเพลง ปล่อย  ชนกันต์เคยเป็นศิลปินในสังกัดไวท์มิวสิก (ในเครือ จีเอ็มเอ็ม แกรมมี่) ซึ่งมีซิงเกิล เช่น พลีส (Please)   แผลเป็น (Scar) และ ทางของฝุ่น (Dust) นอกจากนี้ยังได้ตำแหน่งรองชนะเลิศในรายการ The Mask Singer หน้ากากนักร้อง ในนามหน้ากากนางอาย
ประวัติ
ชนกันต์ รัตนอุดม จบการศึกษาระดับประถมศึกษาถึงมัธยมศึกษาตอนปลายจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิติศาสตร์ มหาวิทยาลัยธรรมศาสตร์ มีพี่สาว 1 คน โดยทุกคนในครอบครัวทั้งบิดา มารดาและพี่สาว ต่างก็สำเร็จการศึกษาจากคณะนิติศาสตร์และทำงานเกี่ยวกับทางด้านกฎหมาย ทำให้ตอนที่เขาเลือกเส้นทางการเรียนระดับมหาวิทยาลัยจึงเลือกคณะนิติศาสตร์ ในช่วงของเส้นทางด้านดนตรีช่วงแรกของเขามีอุปสรรคหลายอย่าง ทำให้คิดว่าหากไม่ประสบความสำเร็จทางเส้นทางนี้ก็คงกลับไปทำงานทางด้านกฎหมายเหมือนกับครอบครัว
วงการดนตรี
ชนกันต์เริ่มทำเพลงตอนชั้นประถมศึกษาปีที่ 6 ก่อนจะเริ่มจริงจังตอนมัธยมศึกษาตอนปลายที่กรุงเทพคริสเตียนวิทยาลัยและออกเดินตามฝันตอนอยู่มหาวิทยาลัยด้วยการรวมเพลงที่แต่งไว้ทำเป็นเดโม่ ระหว่างอัดเพลงชนกันต์ก็ได้เจอกับแอมมี่ เดอะบอททอมบลูส์โดยบังเอิญ ซึ่งเป็นรุ่นพี่โรงเรียนก็เลยฝากเดโม่ดังกล่าวไปยังสนามหลวงมิวสิก
ตั้งแต่อุทกภัยปี พ.ศ. 2554 ชนกันต์ก็ได้เซ็นสัญญาศิลปิน แต่ก็ไม่ได้ตามที่ต้องการเพราะขาดวัตถุดิบในการทำเพลงจำนวนมาก จนวง อพาร์ตเมนต์คุณป้า ได้ย้ายมาอยู่สังกัดเดียวกัน ทำให้ได้พบกับ บอล - กันต์ รุจิณรงค์ รุ่นพี่มากด้วยฝีมือที่ฟังเดโม่ของชนกันต์ก็ได้ชวนมาให้ทำงานเบื้องหลัง
ชนกันต์ได้เริ่มเขียนเพลงให้กับ "บุรินทร์ บุญวิสุทธิ์" ในอัลบั้มใหม่ที่ออกวางแผงในปี พ.ศ. 2558 หลังจากนั้นชนกันต์ก็ได้ร้องประสานเสียง (Chorus) ให้บุรินทร์ตามเพลงต่าง ๆ อีกทั้งยังได้ร่วมแต่งเนื้อเพลง ปล่อย ของ ป๊อบ - ปองกูล สืบซึ้ง และเพลง รักเอย ของ ธนิดา ธรรมวิมล (ดา เอ็นโดรฟิน)
ชนกันต์เข้าเป็นศิลปินในสังกัดไวท์มิวสิก (ในเครือ จีเอ็มเอ็ม แกรมมี่) และปล่อยซิงเกิลเปิดตัว ในช่วงต้นปี พ.ศ. 2558 คือ พลีส (Please)  จนขึ้นชาร์ตเป็นอันดับต้น ๆ ในหลายคลื่นวิทยุ กลางเดือนมิถุนายนปีเดียวกันนี้ ทางแกรมมี่ได้ปล่อยตัวอย่างซิงเกิลลำดับที่สองของอะตอม ชนกันต์ คือ แผลเป็น (Scar) และต้นปี พ.ศ. 2559 ก็ได้ปล่อยซิงเกิ้ล คือ ทางของฝุ่น (Dust) หลังจากนั้นปลายปี พ.ศ. 2560 - มกราคม พ.ศ. 2561 ได้ตำแหน่งรองชนะเลิศในรายการ The Mask Singer หน้ากากนักร้อง ในนามหน้ากากนางอาย
ในปี พ.ศ. 2566 เลิฟอีส ได้เปิดตัวชนกันต์เป็นศิลปินคนใหม่ในสังกัด
ชีวิตส่วนตัว
อะตอม ชนกันต์ เคยคบหากับ แนน - นัยน์ภัค ภูมิภักดิ์ ซึ่งเธอเป็นทั้งพิธีกรรายการดำน้ำ บาริตต้า ครูสอนการแสดง คอลัมนิสต์ และเจ้าของบล็อก happynancy เป็นเวลาถึง 7 ปี โดยอะตอมให้สาเหตุที่เลิกว่า มีเรื่องบางอย่างที่ทำให้เป็นเหมือนเดิมไม่ได้ พยายามทำให้ดีแล้ว แต่รู้ตัวว่าไม่เต็มร้อยและไม่แฟร์กับทั้งคู่ เลยตัดสินใจแยกกันอยู่
อะตอมเคยให้สัมภาษณ์ว่า เขาเป็นผู้ชายขี้อาย ไม่กล้าที่จะเข้าไปจีบหรือสานสัมพันธ์กับใครก่อนหากไม่ใช่คนที่เคยรู้จักมาก่อน โดยเขาเป็นคนที่ชอบผู้หญิงที่มีความเป็นผู้ใหญ่ คุยกันรู้เรื่อง เขาอยากให้มีการเริ่มต้นความรักแบบตอนสมัยที่ยังเด็ก ๆ ถ้ายังไม่ดีขนาดนั้น เขาก็ยังไม่อยากเริ่มต้นใหม่กับใคร
จอมพลเรือ (ประเทศไทย)
จอมพลเรือ เป็นยศทหารชั้นสูงสุดของกองทัพเรือไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) และจอมพลอากาศ (ทหารอากาศ) โดยเป็นยศสูงกว่าพลเรือเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศจอมพล จอมพลเรือ จอมพลอากาศ) ตำแหน่งนี้ได้รับการก่อตั้งขึ้นใน พ.ศ. 2431 ซึ่งตรงกับรัชสมัยสมเด็จพระจุลจอมเกล้าเจ้าอยู่หัว
การใช้ยูเอวีโดยซีไอเอ
มีโครงการอากาศยานไร้คนขับ (UAV) ที่โดดเด่นสองรายการในสหรัฐ: ของกองทัพและสำนักข่าวกรองกลาง (CIA) สำหรับโครงการอากาศยานไร้คนขับของทหารนั้นเปิดเผย ซึ่งหมายความว่าสาธารณชนยอมรับว่ารัฐบาลดำเนินการอยู่ และดังนั้นจึงปฏิบัติการเฉพาะที่กองทหารสหรัฐประจำการ ส่วนโครงการของซีไอเอนั้นเป็นความลับ และยังคงเป็นความลับสุดยอดแม้ว่าจะมีการกล่าวถึงอย่างกว้างขวางในสาธารณะเป็นแรมปี ภารกิจที่ดำเนินการโดยโครงการอากาศยานไร้คนขับของซีไอเอนั้นไม่ได้เกิดขึ้นเสมอเมื่อกองทหารสหรัฐประจำการอยู่
โครงการอากาศยานไร้คนขับของซีไอเอได้รับมอบอำนาจหน้าที่ อันเป็นผลจากการโจมตีของผู้ก่อการร้ายเมื่อวันที่ 11 กันยายน และการเพิ่มความสำคัญในปฏิบัติการสำหรับการรวบรวมข่าวกรองในปี ค.ศ. 2004
อุนโช อิชิซูกะ
เสียชีวิตด้วยโรคมะเร็งหลอดอาหาร เมื่อวันที่ 13 สิงหาคม 2018 ด้วยวัย 67 ปี และใน วันที่ 2 ตุลาคม ของปีเดียวกันได้งานเลี้ยงอำลาจัดขึ้นที่ สถานจัดงานศพอาโอยามะ โดยมีโคอิจิ ยามาเดระ เข้าร่วมด้วย
อุทัย สุดสุข
นายแพทย์ อุทัย สุดสุข เป็นอดีตปลัดกระทรวงสาธารณสุข อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์
ประวัติ
นายแพทย์ อุทัย จบการศึกษาแพทยศาสตรบัณฑิต (พบ.) ปริญญาโทสาธารณสุขศาสตรมหาบัณฑิต (สม.) และได้รับปริญญาดุษฎีบัณฑิตกิตติมศักดิ์สาธารณสุขดุษฎีบัณฑิตกิตติมศักดิ์ และพุทธศาสตรดุษฎีบัณฑิตกิตติมศักดิ์
การทำงาน
นายแพทย์ อุทัย สุดสุข รับราชการในสังกัดกระทรวงสาธารณสุข จนกระทั่งได้รับตำแหน่งสูงสุดคือ ปลัดกระทรวงสาธารณสุข จนเกษียณอายุราชการ ต่อมาได้เข้าร่วมงานการเมืองกับพรรคประชาธิปัตย์ โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ลำดับที่ 32 แต่ไม่ได้รับเลือกตั้ง ซึ่งในขณะนั้นพรรคประชาธิปัตย์ได้รับเลือกตั้งจำนวน 31 ที่นั่ง
ต่อมาในเดือนกุมภาพันธ์ พ.ศ. 2547 นางอัญชลี เทพบุตร ส.ส.แบบบัญชีรายชื่อได้ลาออกจากตำแหน่ง ส่งผลให้นายแพทย์อุทัย ได้เลื่อนขึ้นมาดำรงตำแหน่งแทน แต่ก็ทำหน้าที่ได้ไม่นาน เขาก็ลาออกจากตำแหน่งในเดือนตุลาคมของปีเดียวกัน
นายแพทย์ อุทัย เคยได้รับแต่งตั้งเป็นคณะกรรมการที่ปรึกษาด้านสังคมจิตวิทยาในคณะรักษาความสงบเรียบร้อยแห่งชาติ (รสช.) ในปี 2534 ซึ่งมีพลเอก สุนทร คงสมพงษ์ เป็นหัวหน้าคณะ และมีศาสตราจารย์ บุญชนะ อัตถากร เป็นประธานที่ปรึกษา ต่อมาเป็นวุฒิสมาชิกในวุฒิสภาไทย ชุดที่ 6 ในปี 2535
นายแพทย์ อุทัย ได้รับรางวัลนักวิชาการด้านสาธารณสุขดีเด่น เข้ารับพระราชทานรางวัลชัยนาทนเรนทร ประจำปี 2564
Waab Boys
Waab Boys เป็นอัลบั้มที่สองของแร็พเตอร์ แนวเพลงจะแปลกไปจากชุดก่อนเพราะจะเป็นแนว ป็อป-แดนซ์ มากยิ่งขึ้น แต่ในเพลงก็ยังมีท่อน แร็ปหรือร็อค มาผสมอยู่บ้าง และมีการผสมผสานระหว่างความเป็นไทยและดนตรีสากล โดยมี เสือ ธนพล เป็น โปรดิวเซอร์ และมี Pookie ปริศนา พรายแสงมาช่วยเป็น Harmony Vocal ให้ ผลงานในอัลบั้มนี้ทำให้ทั้งคู่เป็นที่รู้จัก และโด่งดังมากยิ่งขึ้น เพลงที่ได้รับความนิยมในอัลบั้มนี้ได้แก่ "อย่าพูดเลย"
ปลาวัวตัวตลก
ปลาวัวตัวตลก หรือ ปลาวัวมงกุฎ หรือ ปลาวัวจุด (Clown triggerfish, Bigspotted triggerfish; ) ปลาทะเลชนิดหนึ่ง ในวงศ์ปลาวัว (Balistidae)
ขนาดโตเต็มที่ประมาณ 35 เซนติเมตร มีพบใหญ่ที่สุด 50 เซนติเมตร พบกระจายพันธุ์ทั่วไปในเขตอินโด-แปซิฟิกตามแนวปะการัง โดยกินหอยเม่น, ครัสเตเชียน, หอย และสัตว์น้ำหน้าดินต่าง ๆ เป็นอาหาร
จัดเป็นปลาวัวอีกชนิดหนึ่งที่มีอุปนิสัยดุร้าวก้าวร้าว โดยเฉพาะตัวผู้ในฤดูฟักไข่ ในน่านน้ำไทยจะพบเฉพาะฝั่งทะเลอันดามัน จัดเป็นปลาที่พบได้น้อย
ด้วยความที่มีสีสันและลวดลายสวยงาม จึงนิยมเลี้ยงเป็นปลาสวยงาม แต่ทว่ามีนิสัยดุร้ายมาก จึงต้องเลี้ยงตามลำพัง หรือเลี้ยงรวมกับปลาอื่นที่มีขนาดใหญ่กว่าหรือไล่เลี่ยกัน
บรีฌิต มาครง
บรีฌิต มารี-โกลด มาครง (Brigitte Marie-Claude Macron; สกุลเมื่อแรกเกิด: ทรอเญอ, สกุลเดิม: โอซีแยร์; 13 เมษายน พ.ศ. 2496) เป็นครูสอนระดับมัธยมศึกษาชาวฝรั่งเศส และเป็นภริยาของแอมานุแอล มาครง ประธานาธิบดีแห่งฝรั่งเศส ปัจจุบันเธอสอนวิชาวรรณคดีที่ลีเซแซ็ง-หลุยส์-เดอ-กงซาก (Lycée Saint-Louis-de-Gonzague) โรงเรียนระดับมัธยมศึกษาแห่งหนึ่งในปารีส
ประวัติ
บรีฌิตเกิดที่อาเมียง เป็นบุตรคนเล็กจากทั้งหมดหกคน ของฌ็อง ทรอเญอ (Jean Trogneux; 2452–2537) กับซีมอน ปูฌอล (Simone Pujol; 2453–2541) ครอบครัวเป็นเจ้าของกิจการช็อกโกแล็ตทรอเญอรุ่นที่ 5 ซึ่งก่อตั้งตั้งแต่ปี พ.ศ. 2415 ในอาเมียง ปัจจุบันเป็นที่รู้จักในชื่อฌ็อง ทรอเญอ (Jean Trogneux) โดยมีฌ็อง-อาแล็กซ็องดร์ ทรอเญอ (Jean-Alexandre Trogneux) ผู้เป็นหลานของเธอดูแลกิจการ
การทำงาน
ช่วงปี พ.ศ. 2523 บรีฌิตเป็นครูสอนวิชาวรรณกรรมที่กอแลฌลูว์ซี-แบร์เฌ (Collège Lucie-Berger) ในสทราซบูร์ (Strasbourg) ต่อมาช่วงปี พ.ศ. 2533 เธอสอนวิชาภาษาฝรั่งเศสและละตินที่ลีเซลาพรอวีด็องส์ (Lycée la Providence) ซึ่งเป็นโรงเรียนมัธยมศึกษาตอนปลายของคณะเยสุอิตในอาเมียง เธอพบกับแอมานุแอล มาครง ครั้งแรกที่นั่นในฐานะครูกับศิษย์ ซึ่งเธอได้สอนวิชาวรรณกรรมแก่มาครง และยังเป็นผู้รับผิดชอบห้องเรียนของมาครงเสียด้วย ความรักของทั้งคู่ถือว่าต่างวัยกันพอสมควรเพราะเธอและเขาอายุห่างกันถึง 24 ปี 8 เดือน มาครงกล่าวถึงความรักว่า "เป็นความรักที่ลี้ลับ สับสน ซุกซ่อนจากสายตาคนก่อนที่จะเผยตนออกมา"
การเมือง
บรีฌิตเคยลงแข่งขันเป็นนายกเทศมนตรีเมืองทรูชแตร์แช็ง (Truchtersheim) เมื่อปี พ.ศ. 2532 แต่พ่ายแพ้แก่คู่ชิง และถือเป็นประสบการณ์บนเส้นทางการเมืองเพียงครั้งเดียวของเธอ
บรีฌิตมีบทบาทในช่วงการรณรงค์หาเสียงของสามีเป็นอย่างสูง ที่ปรึกษาระดับสูงคนหนึ่งกล่าวว่า "การแสดงตัวตนของเธอคือสิ่งที่สำคัญที่สุดสำหรับเขา" บ้างก็กล่าวกันว่าเธอคือ "หนึ่งในไม่กี่คนที่เขาไว้ใจ" มาครงเคยกล่าวถึงภริยาไว้เมื่อตอนที่เขาได้รับชัยชนะในการเลือกตั้งประธานาธิบดีฝรั่งเศสว่า "จะมีบทบาทเดิมที่เคยมีเสมอมา ผมจะไม่ให้เธออยู่อย่างหลบ ๆ ซ่อน ๆ"
ชีวิตส่วนตัว
บรีฌิตสมรสครั้งแรกกับอ็องเดร-หลุยส์ โอซีแยร์ (André-Louis Auzière) นายธนาคาร เมื่อวันที่ 22 มิถุนายน พ.ศ. 2517 มีบุตรด้วยกันสามคน แต่เดิมครอบครัวอาศัยอยู่ในเมืองทรูชแตร์แช็ง ก่อนย้ายไปอยู่เมืองอาเมียงเมื่อปี พ.ศ. 2534 ภายหลังเธอหย่ากับโอซีแยร์ในปี พ.ศ. 2549 และสมรสกับมาครงในปี พ.ศ. 2550
สโมสรฟุตบอลสปาร์ตัคมอสโก
สโมสรฟุตบอลสปาร์ตัคมอสโก (Футбольный клуб «Спартак» Москва ) เป็นสโมสรฟุตบอลในรัสเซีย จากเมืองมอสโก ปัจจุบันเล่นอยู่ในรัสเซียนพรีเมียร์ลีก
ยุทธการเกาะครีต
ยุทธการที่เกาะครีต (Luftlandeschlacht um Kreta; Μάχη της Κρήτης) เป็นชื่อของการรบในสงครามโลกครั้งที่ 2 ซึ่งดำเนินไปบนเกาะครีต ประเทศกรีซ โดยเริ่มต้นในเช้าวันที่ 20 พฤษภาคม ค.ศ. 1941 เมื่อกองทัพนาซีเยอรมนีส่งกองกำลังพลร่ม (Fallschirmjäger, parachute rangers) เข้ารุกรานเกาะครีตภายใต้ชื่อรหัส "ปฏิบัติการเมอร์คิวรี" (Unternehmen Merkur, Operation Mercury)  ฝ่ายตั้งรับที่อยู่บนเกาะครีตประกอบด้วยกองทัพกรีซ กองกำลังของฝ่ายสัมพันธมิตร และพลเรือนชาวเกาะครีต
หลังการสู้รบดำเนินไปได้หนึ่งวัน ฝ่ายเยอรมนีต้องพบกับความสูญเสียอย่างหนักและยังไม่สามารถบรรลุวัตถุประสงค์ใดๆ ในการรบครั้งนี้ ในวันถัดมา ด้วยปัญหาการสูญเสียการติดต่อและความล้มเหลวในการควบคุมสถานการณ์ของฝ่ายสัมพันธมิตร  สนามบินในเมืองมาเล็ม (Maleme) จึงเสียให้แก่ฝ่ายเยอรมนี ทำให้เยอรมนีได้รับกำลังเสริมและครองความเหนือกว่าฝ่ายที่ตั้งรับได้  การสู้รบได้ดำเนินต่อไปอีกเกือบ 10 วันจึงยุติลง
ยุทธการที่เกาะครีตได้สร้างประวัติการณ์ขึ้นใหม่ 3 ประการ คือ เป็นการรบครั้งแรกที่ใช้พลร่มเป็นกำลังรบหลัก เป็นการปฏิบัติการครั้งสำคัญครั้งแรกของฝ่ายสัมพันธมิตรในการใช้สายลับถอดรหัสลับเครื่องอีนิกมาของนาซีเยอรมนี และเป็นครั้งแรกที่การรุกของฝ่ายเยอรมนีที่ได้ประสบกับการต่อต้านอย่างหนักจากประชาชนพลเรือน ด้วยความเสียหายอย่างหนักที่กองกำลังพลร่มได้รับ ทำให้ฮิตเลอร์ได้สั่งยุติการปฏิบัติการขนาดใหญ่สำหรับกองกำลังพลร่ม  อย่างไรก็ตาม ฝ่ายสัมพันธมิตรรู้สึกประทับใจในศักยภาพของกองกำลังพลร่ม จึงได้ริเริ่มการจัดตั้งกองพลพลร่มของตัวเองขึ้นเช่นกัน
ฟุตบอลชิงแชมป์แห่งชาติยุโรป 2020 รอบคัดเลือก กลุ่มดี
กลุ่มดีของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม ดี ประกอบไปด้วยห้าทีม: เดนมาร์ก, จอร์เจีย, ยิบรอลตาร์, สาธารณรัฐไอร์แลนด์ และ สวิตเซอร์แลนด์, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
ผู้ทำประตู
การแข่งขันทั้งหมดมี 59 ประตูที่ทำได้ใน 20 นัด สำหรับค่าเฉลี่ย ประตูต่อนัด.
ธัญลักษณ์ โชติพิบูลศิลป์
จ่าอากาศโทหญิง ธัญลักษณ์ โชติพิบูลศิลป์ เป็นนักกีฬายิงปืนหญิงทีมชาติไทยประเภทปืนยาวอัดลมสตรี ปืนยาวท่านอนสตรี และปืนยาวมาตรฐานสตรี (ปืนยาว 3 ท่า) ธัญลักษณ์นับเป็นหนึ่งในนักกีฬาดาวรุ่งที่น่าจับตามอง หลังจากสร้างผลงานคว้า 1 เหรียญทองจากการแข่งขันปืนยาวท่านอนสตรีประเภททีมหญิง และ 1 เหรียญเงินประเภทบุคคลในรายการเดียวกัน ในการแข่งขันกีฬาเอเชี่ยนเกมส์ ครั้งที่ 15 "โดฮาเกมส์" ณ กรุงโดฮา ประเทศกาตาร์ จากการติดทีมชาติชุดใหญ่ครั้งแรกด้วยวัยเพียง 16 ปีในขณะนั้น
ประวัติ
ธัญลักษณ์ โชติพิบูลศิลป์ ชื่อเล่น มิว เกิดวันที่ 19 พฤศจิกายน พ.ศ. 2533 เป็นบุตรสาวคนเดียวของนายณัฐวัชต์ และนางภิญญลักษณ์ โชติพิบูลศิลป์ ธัญลักษณ์เป็นชาวจังหวัดเชียงใหม่โดยกำเนิด ศึกษาชั้นประถมศึกษาถึงมัธยมศึกษาตอนต้นจากโรงเรียนเรยีนาเชลีวิทยาลัย ระดับมัธยมศึกษาตอนปลายจากโรงเรียนมงฟอร์ตวิทยาลัย สำเร็จการศึกษาระดับปริญญาตรีจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่ ขณะนี้กำลังศึกษาระดับปริญญาโท สาขาวิชาการจัดการอุตสาหกรรมการบริการและการท่องเที่ยว คณะมนุษยศาสตร์และการจัดการการท่องเที่ยว มหาวิทยาลัยกรุงเทพ
เข้าสู่วงการยิงปืน
ธัญลักษณ์ เข้าสู่วงการยิงปืนตั้งแต่อายุ 11 ปี จากการผลักดันของบิดามารดาที่ส่งเสริมบุตรสาวให้รักการออกกำลังกายและเล่นกีฬา โดยหัดเล่นกีฬาหลายชนิดมาก่อน ในทุก ๆ ปีที่งานกาชาดจังหวัดเชียงใหม่ ธัญลักษณ์จะเข้าไปยิงปืนอัดลมที่ซุ้มยิงปืนของทหารเสมอ จนกลายมาเป็นความหลงใหลชื่นชอบในกีฬายิงปืน บิดาจึงพาไปสมัครอบรมการยิงปืนเป็นครั้งแรกที่สนามกีฬาสมโภชเชียงใหม่ 700 ปี จากนั้นได้รับคำแนะนำให้รู้จักกับอาจารย์สุวิทย์ กาเยาว์ ผู้ฝึกสอนคนแรก ซึ่งเป็นอาจารย์จากสถาบันการพลศึกษา วิทยาเขตเชียงใหม่ โดยเริ่มจากยิงปืนสั้น และเปลี่ยนเป็นปืนยาวในภายหลัง ต่อมาได้เข้ารับการฝึกอบรมกีฬายิงปืนภาคฤดูร้อนโดยมีนายยิ่งยง มัจฉาชีพ เป็นผู้ดูแล หลังจากนั้นธัญลักษณ์ได้เข้าร่วมการแข่งขันตามรายการต่าง ๆ ก่อนที่บิดาจะควักทุนส่วนตัวส่งธัญลักษณ์เข้าแข่งขันยิงปืนระดับนานาชาติเป็นครั้งแรกตอนอายุ 12 ปี ที่สิงคโปร์ และสามารถคว้าเหรียญเงินปืนยาวประเภททีมมาได้
เส้นทางยิงปืน
จากการฝึกซ้อมพัฒนาและได้รับเหรียญในการแข่งขันระดับนานาชาติ ธัญลักษณ์ได้รับสิทธิ์ให้เข้าแข่งขันยิงปืนชิงชนะเลิศแห่งเอเชียอาคเนย์ (SEASA ซีซา) ที่ฮานอย ประเทศเวียดนาม และประสบความสำเร็จคว้า 2 เหรียญทองประเภทบุคคลจากปืนยาวอัดลมสตรี และปืนยาวท่านอนสตรี ทั้งที่เป็นการแข่งขันระดับนานาชาติเพียงครั้งที่ 2 เท่านั้น ก่อนจะบินไปยังโครเอเชียเพื่อเข้าร่วมแข่งขันยิงปืนเยาวชนโลก โดยได้อันดับ 8 ประเภทบุคคล และอันดับ 4 ประเภททีม จากปืนยาวมาตรฐานสตรี (ปืนยาว 3 ท่า) ผลงานอันโดดเด่นของธัญลักษณ์ได้เข้าตาคณะกรรมการทีมยิงปืนชุดเอเชียนเกมส์ ครั้งที่ 15 ซึ่งในขณะนั้นมี พ.ต.อ.คีรีศักดิ์ ตันตินวะชัย หรือ รองฯ โอ่ง เป็นผู้จัดการทีมยิงปืน ธัญลักษณ์จึงได้เข้ามาเป็นส่วนหนึ่งของนักกีฬายิงปืนทีมชาติไทย และประสบความสำเร็จด้วยการคว้าเหรียญทองแรกของทัพนักกีฬาไทยในการแข่งขันกีฬาเอเชียนเกมส์ ครั้งที่ 15 "โดฮาเกมส์" นับเป็นเหรียญทองปืนยาวสตรีเหรียญแรกของสมาคมกีฬายิงปืนแห่งประเทศไทย ในพระบรมราชูปถัมภ์ในระดับเอเชียนเกมส์ จากการแข่งขันปืนยาวท่านอนสตรีประเภททีมหญิง (คะแนนรวม 1,767 คะแนน) ซึ่งประกอบด้วย ธัญลักษณ์ โชติพิบูลศิลป์ (591), สุภมาส วันแก้ว (590) และ ปรมาภรณ์ พงษ์เหล่าขำ (586) นอกจากนี้ผลจากในประเภทปืนยาวท่านอนบุคคลทีมหญิง ยังทำให้ธัญลักษณ์คว้าเหรียญเงินประวัติศาสตร์ให้กับวงการยิงปืนไทยได้อีกหนึ่งเหรียญ จากผลงาน 591 (99 98 98 99 99 99) คะแนน (เหรียญทอง : โอลก้า ดอฟกัน ประเทศคาซัคสถาน 591 (99 97 97 100 99 99) และเหรียญทองแดง : เจิ้นยี่ หวัง ประเทศจีน 591 (98 100 98 99 98 98))
ธัญลักษณ์สร้างผลงานในระดับกีฬาเยาวชนแห่งชาติ กีฬาแห่งชาติ และกีฬาชิงชนะเลิศแห่งประเทศไทย อีกทั้งทำผลงานระดับนานาชาติ โดยการได้อันดับ 7 ในการแข่งขันยิงปืน ISSF World Cup Rifle / Pistol ที่กรุงมิวนิก ประเทศเยอรมนี นับเป็นนักกีฬายิงปืนยาวสตรีไทยคนแรกที่เข้าถึงรอบชิงชนะเลิศในการแข่งขันเวิลด์คัพซึ่งเป็นรายการแข่งขันระดับโลก และได้โควตาไปโอลิมปิกฤดูร้อน 2008 ที่กรุงปักกิ่ง ประเทศจีน และสามารถคว้า 2 เหรียญเงิน ปี 2013 และ 1 เหรียญทอง ปี 2015 ในการแข่งขันกีฬามหาวิทยาลัยโลก ทั้งนี้ ธัญลักษณ์ได้บรรจุเข้ารับราชการในกองทัพอากาศ (ทอ.) ปัจจุบันครองยศ จ่าอากาศโทหญิง (จ.ท.หญิง) โดยมีบิดาและมารดาเป็นผู้ฝึกสอนหลักในปัจจุบัน
ประเทศเซาตูแมอีปริงซีปในพาราลิมปิกฤดูร้อน 2020
ประเทศเซาตูแมอีปริงซีป จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเซาตูแมอีปริงซีปได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ไดโนซอร์ เจาะแดนลี้ลับช็อกโลก
เนื้อเรื่อง
จากความลี้ลับของป่าดิบคองโกในแอฟริกาตอนกลาง ถึงเรื่องราวของโมเคเลเอ็มเบ็มเบ ไดโนเสาร์ที่ยังมีชีวิตอยู่ ทำให้ โจนาธาน หัวหน้านักวิจัยจากประเทศอังกฤษ พร้อมด้วยลูกทีมกลุ่มหนึ่ง เดินทางเพื่อไปถ่ายทำสารคดีเกี่ยวกับความจริงที่ซ่อนอยู่ พร้อมด้วยเครื่องมือสื่อสารและอุปกรณ์บันทึกชั้นยอด แต่ ลู้ค ลูกชายวัย 15 ปี ของโจนาธานได้แอบเดินทางตามมาด้วย นั่นทำให้โจนาธานหัวเสียไม่น้อย
เมื่อทั้งหมดเดินทางมาถึงด้วยเฮลิคอปเตอร์ ทั้งหมดได้ถูกโจมตีโดยนกประหลาดกลุ่มหนึ่ง ทำให้เฮลิคอปเตอร์ตก นักบินเสียชีวิต ทั้งหมดได้เข้าไปอยู่ในกระท่อมของชนพื้นเมืองที่ร้าง ก่อนที่จะถูกตามไล่ล่าโดยไดโนเสาร์ทั้งหมดที่อาศัยอยู่ ณ ที่แห่งนั้น จนที่สุด เจ้าหน้าที่ของทางการคองโกได้มาพบกับกระเป๋าสะพายของลู้คลอยน้ำอยู่ ข้างในนั้นมีกล้องวิดีโอที่ถูกบรรจุด้วยวัสดุกันน้ำและกันกระแทกเป็นอย่างดี ซึ่งฟุตเทจที่ลู้คบันทึกเอาไว้ ทำให้โลกต้องตะลึง
เบื้องหลังและการถ่ายทำ
The Dinosuar Project เป็นภาพยนตร์แนวผจญภัยระทึกขวัญ นำเสนอแบบสารคดี ผ่านการถ่ายทำโดยใช้กล้องวิดีโอมือถือ ทำให้มีความรู้สึกเสมือนจริง เหมือนอยู่ในเหตุการณ์ จากการกำกับและเขียนบท โดย ซิด เบนเน็ต
โดยได้วางคาแรตเตอร์ไว้แบบไม่ซับซ้อน ตัวหัวหน้าคณะคือ โจนาธาน มีบุคคลิกความเป็นผู้นำสูง แต่ก็มีความขัดแย้งกับ ลู้ค ลูกชายวัย 15 ที่ไม่ได้ตั้งใจจะให้มาด้วย แต่ลู้คมีความเชี่ยวชาญเรื่องเครื่องมือสื่อสาร ซึ่งก็ได้พิสูจน์ให้โจนาธานเห็นว่า สิ่งที่ลู้คถนัดสามารถนำมาซึ่งการค้นพบที่น่าอัศจรรย์เป็นอย่างยิ่ง
อำเภอพรหมคีรี
ที่ตั้งและอาณาเขต
อำเภอพรหมคีรีตั้งอยู่ทางตอนกลาง ค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
เดิมอำเภอพรหมคีรีอยู่ในการปกครองของอำเภอเมืองนครศรีธรรมราช เมื่อวันที่ 9 สิงหาคม พ.ศ. 2517 กระทรวงมหาดไทยประกาศให้ตำบลพรหมโลก ตำบลบ้านเกาะ ตำบลอินคีรี และตำบลทอนหงส์ตั้งเป็น กิ่งอำเภอพรหมคีรี และยกฐานะให้เป็น อำเภอพรหมคีรี เมื่อวันที่ 13 กรกฎาคม พ.ศ. 2524
การปกครองส่วนภูมิภาค
อำเภอพรหมคีรีแบ่งเขตการปกครองออกเป็น 5 ตำบล 39 หมู่บ้าน ได้แก่
การปกครองส่วนท้องถิ่น
ท้องที่อำเภอพรหมคีรีประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลเมืองเมืองปัก
เทศบาลเมืองเมืองปัก เป็นเทศบาลเมืองแห่งหนึ่งในอำเภอปักธงชัย จังหวัดนครราชสีมา ครอบคลุมพื้นที่บางส่วนของตำบลเมืองปัก และบางส่วนของตำบลธงชัยเหนือ มีประชากรในปี พ.ศ. 2560 จำนวน 14,121 คน
ประวัติ
เทศบาลเมืองเมืองปักเป็นเทศบาลแห่งหนึ่งในจังหวัดนครราชสีมา ตั้งอยู่ในพื้นที่อำเภอปักธงชัย ในอดีตเป็นสุขาภิบาลที่มีชื่อว่า สุขาภิบาลเมืองปัก และได้มีการยกฐานะจากสุขาภิบาลเมืองปักเป็น เทศบาลตำบลเมืองปัก เมื่อวันที่ 25 พฤษภาคม พ.ศ. 2542 และในวันที่ 9 มีนาคม พ.ศ. 2555 กระทรวงมหาดไทยได้ยกฐานะเทศบาลตำบลเมืองปักเป็น เทศบาลเมืองเมืองปัก
เขตการปกครอง
เทศบาลเมืองเมืองปักมีพื้นที่ 12.41 ตารางกิโลเมตร (ที่มา: ระบบสารสนเทศ GIS ของสำนักงานโยธาธิการและผังเมืองจังหวัดนครราชสีมา) ประกอบไปด้วยพื้นที่ 14 ชุมชน 2 ตำบล คือ ตำบลเมืองปัก หมู่ที่ 1, 2, 3, 8, 10, 11, 12, 13, 14, 15, 17 และบางส่วนของตำบลธงชัยเหนือ
ประชากร
ณ วันที่ 30 เมษายน พ.ศ. 2553 เขตเทศบาลเมืองเมืองปักมีจำนวนประชากรทั้งสิ้น 14,322 คน แยกเป็นชาย 6,813 คน หญิง 7,509 คน มีผู้นับถือศาสนาพุทธ ร้อยละ 99 มีจำนวนวัด 4 วัด ได้แก่ วัดกลางปักธงชัย วัดโพธิ์เมืองปัก วัดอัมพวัน และวัดโนนขุนชัย ประชากรในเขตเทศบาลเมืองเมืองปักส่วนใหญ่ประกอบอาชีพประเภทอุตสาหกรรมครัวเรือนและการเกษตร
การศึกษา
สถานการศึกษาในเขตเทศบาล ได้แก่
การขนส่ง
ถนนสายหลักที่ใช้เป็นเส้นทางคมนาคมสัญจรไปมาภายในเขตเทศบาลเมืองเมืองปัก คือ ถนนสืบศิริ (ทางหลวงแผ่นดินหมายเลข 304 เดิม) ถนนศรีพลรัตน์ ถนนเทพธงชัย ถนนนิวาสดำเนิน ถนนนิวาสวัฒนกิจ ถนนประชาอุทิศ
เขตเท็มปากุ
เขตเท็มปากุ (天白区 (Tenpaku-ku)) เป็นหนึ่งใน 16 เขตของนครนาโงยะ จังหวัดไอจิ ประเทศญี่ปุ่น มีเนื้อที่ 21.58 ตารางกิโลเมตรและมีประชากร 164,144 คน (ใน 1 เมษายน 2018) มีความหนาแน่นของประชากร 7,606 ต่อตารางกิโลเมตร
จอห์น แมคลาฟลิน
จอห์น แมคลาฟลิน (John McLaughlin, หรือ รู้จักในนาม "มหาวิษณุ จอห์น แมคลาฟลิน") นักกีตาร์ นักแต่งเพลงฟิวชันแจ๊ซชาวอังกฤษ มีชื่อเสียงในฐานะผู้ก่อตั้งวงมหาวิษณุออร์เคสตรา เล่นดนตรีในแนวผสมผสานระหว่างดนตรีอิเลกทรอนิก ร็อกและแจ๊ซ โดยได้รับอิทธิพลจากวัฒนธรรมอินเดีย มีชื่อเสียงในช่วงทศวรรษ 1970
แมคลาฟลินเคยมีผลงานร่วมกับไมล์ส เดวิสในช่วงปลายทศวรรษ 1960 โดยร่วมเล่นบันทึกเสียงอัลบั้ม In A Silent Way, Bitches Brew, On The Corner, Big Fun และ A Tribute to Jack Johnson
ในปี 2003 เขาได้รับการจัดอันดับโดยนิตยสารโรลลิงสโตน ให้เป็นนักกีตาร์อันดับ 49 ในการจัดอันดับ 100 นักกีตาร์ยอดเยียมตลอดกาล
แหล่งข้อมูลอื่น
1942
เทศกาลภาพยนตร์นานาชาติกรุงเทพ ครั้งที่ 7
'''เทศกาลภาพยนตร์นานาชาติกรุงเทพฯ พ.ศ. 2552''' (Bangkok International Film Festival 2009) เป็นเทศกาลภาพยนตร์ที่จัดในกรุงเทพมหานคร จัดโดยการท่องเที่ยวแห่งประเทศไทย ร่วมกับ สมาคมสมาพันธ์ภาพยนตร์แห่งชาติ จัดระหว่างวันที่ 24-30 กันยายน พ.ศ. 2552 โดยจัดฉายภาพยนตร์ ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ และ โรงภาพยนตร์พารากอนซีนีเพล็กซ์ ศูนย์การค้าสยามพารากอน เขตปทุมวัน กรุงเทพมหานคร
แนวคิดและจุดเด่นของเทศกาล
แนวคิดการจัดงานในปีนี้คือ "สุนทรียจีรัง บนแผ่นฟิล์มระดับโลก" โดยเน้นบรรยากาศย้อนสู่ยุครุ่งเรืองของภาพยนตร์ ส่วนโปรแกรมภาพยนตร์จะสะท้อนให้เห็นถึงศักยภาพของวงการภาพยนตร์ในแถบอาเซียน และการค้นหาหนทางของการสร้างภาพยนตร์ที่สอดคล้องกับสังคม และการพัฒนาเทคโนโลยี ซึ่งเป็นการสนับสนุนนโยบาย "เศรษฐกิจเชิงสร้างสรรค์" ของรัฐบาล โดยสมาคมผู้กำกับภาพยนตร์ไทยเป็นผู้คัดสรร และดำเนินการนำภาพยนตร์นานาชาติชั้นดีจากผู้กำกับรุ่นใหม่ ทั้งในแถบเอเชียและนานาชาติ จำนวนกว่า 80 เรื่อง มาเข้าฉายตลอดงานเทศกาล
พิธีเปิด
พิธีเปิดเทศกาลภาพยนตร์นานาชาติกรุงเทพ จัด ณ เอสเอฟ เวิลด์ ซีเนม่า โดยมีนักแสดงที่มีชื่อเสียงร่วมงาน เช่น เจมส์ เบลลุชชี ราเชล นิโคลส์ เป็นต้น โดยนักแสดง ผู้บริหาร บุคคลสำคัญในวงการภาพยนตร์จะเดินผ่านพรมเขียวจากเซ็นทรัลเวิลด์สแควร์สู่ลิฟท์แก้วกลางห้างเพื่อขึ้นไปยังชั้น 7 ส่วนโรงภาพยนตร์ จากนั้นจึงเป็นพิธีเปิดที่ลานกิจกรรมชั้น 8 ในเวลา 19.00 น. ก่อนที่บุคคลสำคัญทั้งหมดจะเข้าสู่โรงภาพยนตร์เวิลด์ แมกซ์ สกรีน (โรงที่ 15) เพื่อชมภาพยนตร์เปิดเทศกาล ในเวลา 20.00 น.
ภาพยนตร์เปิดเทศกาลครั้งนี้คือภาพยนตร์เรื่อง "เกียรติยศคนโฉดถล่มเมือง"(Bad Lieutenant: Port of Call New Orleans) กำกับโดย เวอร์เนอร์ เฮอร์ซอก นำแสดงโดย นิโคลัส เคจ และเอวา เมนเดส ซึ่งเป็นการทำขึ้นมาใหม่ (รีเมก) จาก Bad Lieutenant ภาพยนตร์ต้นฉบับที่ฉายเมื่อปี พ.ศ. 2535
พิธีประกาศผลรางวัลภาพยนตร์และพิธีปิด
พิธีปิดเทศกาลเริ่มด้วยการฉายภาพยนตร์ปิดเทศกาล ซึ่งได้แก่ ภาพยนตร์เรื่อง สวัสดีบางกอก มีเนื้อหาสะท้อนมุมมองของกรุงเทพมหานคร ผ่านภาพยนตร์สั้นของผู้กำกับที่มีชื่อเสียงของไทย 9 คน ในวันที่ 30 กันยายน เวลา 16.00 น. ณ เอสเอฟ เวิลด์ ซีเนม่า จากนั้นจึงเป็นงานเลี้ยงรับรอง พิธีประกาศผลรางวัลกินรีและพิธีปิดเทศกาล ในวันเดียวกัน เวลา 18.00 น. ณ ห้องชาเทรียมบอลรูม โรงแรมชาเทรียม สวีท กรุงเทพ เขตบางคอแหลม โดยทูลกระหม่อมหญิงอุบลรัตนราชกัญญา สิริวัฒนาพรรณวดี ทรงเป็นองค์ประธาน ในงานประกาศผลมีการมอบรางวัลกินรีสำหรับภาพยนตร์ รางวัลอินทนิลสำหรับภาพยนตร์แอนิเมชัน และรางวัลเกียรติยศความสำเร็จในชีวิตแก่เพชรา เชาวราษฎร์ โดยชรินทร์ นันทนาคร เป็นผู้รับรางวัลแทน
รางวัลกินรี
รางวัลกินรีในปีนี้จะแบ่งออกเป็น 2 ประเภท คือ ประเภทสายประกวดหลัก (Main Competition) และภาพยนตร์จากเอเชียตะวันออกเฉียงใต้ (SEA Competition) นอกจากนี้ยังมีประเภทพิเศษคือ NETPAC (Network for the Promotion of Asian Cinema)
คณะกรรมการตัดสิน
คณะกรรมการตัดสินรางวัลกินรี เทศกาลภาพยนตร์นานาชาติกรุงเทพ ครั้งที่ 7 มีทั้งหมด 9 ท่าน ได้แก่
เฉินหนงเปิ๋นเฉ่าจิง
เฉินหนงเปิ๋นเฉ่าจิง เป็นตำราภาษาจีนเกี่ยวกับการเกษตรและพืชสมุนไพรซึ่งเชื่อกันว่าสืบทอดมาจากเฉินหนง ซึ่งมีชีวิตอยู่ในราว 2,800 ปีก่อนคริสตกาล นักวิจัยเชื่อว่าข้อความเหล่านี้เป็นการรวบรวมประเพณีที่ถ่ายทอดด้วยปากเปล่า ซึ่งเขียนขึ้นระหว่างประมาณ ค.ศ. 200 ถึง 250 ต้นฉบับดั้งเดิมไม่ปรากฏอยู่แล้ว ประกอบด้วยสามเล่มที่มี 365 รายการซึ่งเกี่ยวกับเครื่องยารวมทั้งคำอธิบาย กล่าวได้ว่าเป็นตำรายาที่เก่าแก่ที่สุดของจีน ตำรายังรู้จักในชื่อว่า เฉินหนงเปิ๋นเฉ่า《神農本草》หรือชื่อย่อ เปิ๋นเฉ่าจิง《本草經》หรือ เปิ่นจิง《本經》
ประวัติ
ต้นฉบับของเอกสารได้สูญหายไป และเรื่องราวของการบันทึกใหม่นั้นค่อนข้างซับซ้อน
การเขียนบันทึกจากความรู้ปากเปล่าโบราณในครั้งแรกดูเหมือนจะทำขึ้นในช่วงต้นยุคสากลศักราช จากนั้นข้อความได้รับการแก้ไข, พิจารณ์ และเสร็จสิ้นในศตวรรษที่ 5–6 โดย เถา หงจิ่ง ก่อนที่จะสาบสูญและถูกเขียนขึ้นใหม่ระหว่างศตวรรษที่ 10 ถึงศตวรรษที่ 17 จากส่วนของเอกสารต่าง ๆ ในที่สุดตำรายาฉบับที่รู้จักกันในปัจจุบันก็ได้รับการเผยแพร่
ตำราเฉินหนงเปิ๋นเฉ่าจิง ไม่ได้รับการกล่าวถึงในพงศาวดารฮั่น (漢書 Hànshū) การกล่าวถึงครั้งแรกอยู่ในงานเขียนของแพทย์ลัทธิเต๋า เถา หงจิ่ง (ค.ศ. 456–536) สมัยราชวงศ์เหลียง สำหรับเขาชื่อสถานที่ที่อ้างถึงในหนังสือเล่มที่สี่ของเฉินหนงเปิ๋นเฉ่าจิง "เป็นลักษณะของชื่อที่ราชวงศ์ฮั่นตั้งให้กับเขตการปกครอง" จากข้อสังเกตนี้เขาสรุปได้ว่า งานชุดนี้ควรเป็นผลงานของแพทย์ในช่วงปลายยุคฮั่น (ค.ศ. 25–220)
ความรู้ทางเภสัชวิทยาที่ถ่ายทอดทางการบอกเล่ามาตั้งแต่สมัยโบราณ ได้รับการรวบรวมและบันทึกเป็นลายลักษณ์อักษรเป็นครั้งแรก สมมติฐานนี้เสริมด้วยข้อเท็จจริงที่ว่าข้อความที่เต็มไปด้วยสูตรอาหารเพื่อการรักษาสุขภาพที่ดี และการค้นหาความเป็นอมตะนั้นสอดคล้องกับความกังวลของนักเล่นแร่แปรธาตุในลัทธิเต๋าในยุคนั้น
เถา หงจิ่ง กล่าวถึงตำราเกี่ยวกับยาหลายเล่มและฉบับต่าง ๆ ของ เฉินหนงเปิ๋นเฉ่าจิง ที่เขาเรียบเรียงอยู่ เขาอ้างถึงผู้เขียนหลายคนก่อนหน้าซึ่งมีส่วนร่วมในการแก้ไขต้นฉบับเก่าของงาน สำหรับ เพาล์ อุลริช อุนชุลด์ (Paul Ulrich Unschuld) นักประวัติศาสตร์การแพทย์ ได้กล่าวว่า "ในขณะนี้เราไม่สามารถพิสูจน์ได้ว่าแท้จริงแล้วว่ามีงานต้นฉบับและงานหรือชุดตำราเฉพาะที่ใช้ชื่อ เฉินหนงเปิ๋นเฉ่าจิง อยู่หรือไม่ เอกสารรวบรวมรายการยาหลายเล่มในสมัยฮั่น มีการใช้ชื่อนี้หรือชื่อที่คล้ายคลึงกัน
เถา หงจิ่ง เองได้ให้ข้อพิจารณ์ในหนังสือเปิ่นจิง (本經) เจ็ดเล่มชื่อ เปิ๋นเฉาจิงจี๋จู้ (本草經集注 Běncǎo jīng jízhù) ซึ่งเป็นการพิจารณ์ตำราเกี่ยวกับเรื่องการแพทย์ มีการแบ่งประเภทใหม่ซึ่งมีพื้นฐานมาจากความเชื่อที่เกี่ยวข้องกับเลข 7 ในจักรวาลวิทยาลัทธิเต๋า เขาเพิ่มวัตถุทางการแพทย์ใหม่ 365 ชนิดเพิ่มจาก 365 ชนิดในตำรารุ่นเก่า โดยเครื่องยา 730 ชนิดนี้แบ่งออกเป็น
5) ผักและผลไม้ 6) ธัญพืช งานเหล่านี้ปัจจุบันได้สูญหายไปแล้ว
อย่างไรก็ตามความเป็นจริงของข้อมูลนี้ได้รับการยืนยันโดยพงศาวดารสุย《 隋書•經籍志》(Suí shū•jīngjí zhì) ซึ่งเขียนขึ้นไม่กี่ทศวรรษต่อมา ซึ่งในบทบรรณานุกรม กล่าวถึงเรื่องทางการแพทย์ของเฉินหนงใน เฉินหนงเปิ๋นเฉ่าซื่อเจียน (神農本草， 四卷 Shénnóng běncǎo, sì juǎn) ซึ่งเป็นตำราสี่ม้วนที่ไม่มีการระบุช่วงเวลาและผู้เขียน และโดยฉบับที่เขียนโดย เถา หงจิ่ง หรือ เฉินหนงเปิ๋นเฉ่าจิง ซึ่งมีเจ็ดม้วน
ส่วนในบรรณานุกรมพงศาวดารถัง《 唐書藝文志》(Táng shū yìwénzhì) พบการระบุถึง เฉินหนงเปิ๋นเฉ่าซานเจียน (神農本草， 三卷 Shénnóng běncǎo, sān juǎn) ซึ่งมีสามม้วน แต่จนกระทั่งถึงสมัยราชวงศ์ซ่ง (ค.ศ. 960–1280) จึงมีความพยายามใหม่ในการรวบรวม เฉินหนงเปิ๋นเฉ่าจิง
นักเขียนชาวจีนคุ้นเคยกับการใช้ผลงานของนักเขียนรุ่นก่อนโดยไม่ได้กล่าวถึงแหล่งที่มาเสมอ แต่บางครั้งก็ใช้หมึกที่มีสีต่างกันเพื่อระบุแหล่งกำเนิดโบราณ การรวบรวมตำรารายการยาจึงสะสมมาหลายศตวรรษ การสร้างงานดั้งเดิมของตำรับยาจีนขึ้นใหม่ ทำโดยใช้การเรียบเรียงผลงานที่แตกต่างกัน ตั้งแต่สมัยถัง, สมัยซ่ง ไปจนถึงหมิง ดังนั้นเราจึงสามารถพบผลงานหลักของแพทย์ในยุคถัง ซุนซือเหมี่ยว (孫思邈 Sūn Sīmiǎo) (ค.ศ. 581–682) ในส่วนต่าง ๆ ของตำราเปิ๋นจิ่ง ทุกส่วน
ในทำนองเดียวกันผลงานของแพทย์ในสมัยซ่ง ถัง เซิ่นเวย (唐慎微 Táng Shènwēi) ตำราการแพทย์ฉุกเฉิน จิงสื่อเจิ้งเล่ยเป้ยจี๋เปิ๋นเฉ่า (經史證類備急本草 Jīng shǐ zhèng lèi bèi jí běncǎo) (ค.ศ. 1097～1108) เป็นแหล่งข้อมูลที่มีค่า สำหรับการสร้างและปรับปรุงตำราฉบับใหม่
ในที่สุดผลงานของ หลี่ สือเจิน (李時珍 Lǐ Shízhēn) แพทย์สมุนไพรที่มีชื่อเสียงคือตำรา เปิ๋นเฉ่ากังมู่ (本草綱目 Běncǎo gāngmù) (ค.ศ. 1578) ก็ถูกนำมาใช้เพื่อเป็นส่วนหนึ่งของงานต้นฉบับ การรวบรวมที่เก่าแก่ที่สุดในปัจจุบันคือฉบับของ หลู ฟู่ (盧复 Lú Fù) ในปี ค.ศ. 1616 จากนั้นก็มีของ ซุนซิงเหยี่ยน (孫星衍 Sūnxīngyǎn) ในปี 1799 และ กู้ กวนกวง (顧觀光 Gù Guānguāng) ในปี 1844 ซึ่งมีการเผยแพร่อย่างกว้างขวาง และของ ริสฉิ โมริ ในญี่ปุ่นประมาณปี ค.ศ. 1850
ประเพณีของขงจื๊อในเรื่องการเคารพอำนาจของบรรพชนได้ผลักดันให้นักเขียนชาวจีนต้องเขียนระบุให้ยาวที่สุดเท่าที่จะเป็นไปได้ แม้ว่าจะเป็นตำนานเช่นเดียวกับ เทพกสิกรรมเฉินหนง ในช่วงระหว่าง 2,700 หรือ 2,800 ปีก่อนคริสตกาล ที่พวกเขาไม่ลังเลที่จะอ้างถึง ดังคำกล่าวของขงจื้อ (ในหนังสือ หลวนอวี่ 論語 Lúnyǔ ฉบับที่ 11 บทที่ 19) “หากไม่มีการก้าวย่างตามร่องรอยก็จะไม่มีทางสามารถไปถึงห้องนั้นได้” นักคิดชาวจีนอ้างสิทธิ์ในการสั่งสอนอย่างเปิดเผยและหลีกเลี่ยงสิ่งใดก็ตามที่อาจคล้ายกับความเป็นอิสระทางความคิดอันเป็นที่นิยมของนักปรัชญาชาวยุโรป
เนื้อหา
หนังสือเล่มแรกประกอบด้วยยา 120 ชนิดที่ไม่เป็นอันตรายต่อมนุษย์ มี "สรรพคุณกระตุ้น" เช่น เห็ดหลินจือ, โสม, พุทรา, ส้ม, อบเชยจีน, โต๋วต๋ง (杜仲), กัญชา หรือรากของชะเอมจีน (กำเช่า, Glycyrrhiza uralensis) สมุนไพรเหล่านี้ถูกขนานนามว่า "มีตระกูล" หรือ "สมุนไพรชั้นสูง" (上品)
ในเล่มสุดท้ายมี 125 รายการ ที่เกี่ยวข้องกับสารที่มีฤทธิ์รุนแรง หรือมีผลรุนแรงต่อการทำงานทางสรีรวิทยา และมักเป็นพิษ เช่น ตั้งอึ๊ง (Rheum officinale หรือรูบาร์บจีน), ลูกท้อและผลไม้เมล็ดแข็งต่าง ๆ เป็นตัวอย่างเด่นของกลุ่ม สมุนไพรเหล่านี้ถูกขนานนามว่า "สมุนไพรชั้นต่ำ" (下品)
การรวบรวมในปัจจุบันได้แบ่งออกเป็นสี่หมวดขึ้นไป ได้แก่ ต้นไม้, พืช, สัตว์, แร่ธาตุ จากนั้นแต่ละหมวดแบ่งย่อยเป็นหมวดหมู่ชั้นบน, ชั้นกลางและชั้นต่ำ ส่วนขยายของหมวดอาจแตกต่างกันไปในตำราแต่ละฉบับ ดังนั้นแร่ธาตุที่เป็นพิษเช่น หรดาล (雄黃 Xiónghuáng; อาร์เซนิกซัลไฟด์) สามารถพบได้ในชั้นสูง (รวบรวมโดย เฉา เหยียนอวี่; 曹元宇 Cáo Yuányǔ) หรือในชั้นกลาง (รวบรวมโดย กู้ กวนกวง)
การบันทึก
ตำราการแพทย์จีนจะเขียนในรูปแบบของรายการที่ไม่เรียงลำดับ ซึ่งมีความยากในการค้นหารายการ ทำให้ผู้รวบรวมตำราเฉินหนงเปิ๋นเฉ่าจิง แบ่งยาออกเป็นหลายระดับ (แร่ธาตุ, ต้นไม้ ฯลฯ) เพื่อการค้นหาได้รวดเร็ว วิธีนี้ดูเหมือนจะย้อนกลับไปในสมัยของ เถา หงจิ่ง และได้ถูกนำไปใช้กับตำราเปิ๋นเฉ่าฉบับที่ตามมาทั้งหมด รวมถึงฉบับเรียบเรียงใหม่ของเฉินหนงเปิ๋นเฉ่าจิง
การบำบัดแบบมารวิทยา
ความเชื่อเรื่องปีศาจฝังรากลึกในวัฒนธรรมจีน ในสมัยก่อนจักรวรรดินั้น โรคร้ายเชื่อว่าเกิดจากปีศาจ แม้ว่าในช่วงเวลาของการเขียนเฉินหนงเปิ๋นเฉ่าจิง ระบบการตีความธรรมชาติของโรคตามแนวคิดของหยินหยาง (陰陽) และอู่สิง (五行) (ธาตุทั้งห้า) ได้เริ่มปรากฏขึ้น แต่ความเชื่อในพลังที่ทำให้เกิดโรคของปีศาจยังคงแข็งแกร่ง "ประมาณ 15% ของรายการยา 357 รายการในฉบับที่รวบรวมขึ้นใหม่โดย ริสฉิ โมริ (森立之 Mori Risshi) มีการกล่าวถึง "การฆ่า" หรือ "ขับไล่" ปีศาจหรือกำจัด "การครอบงำโดยปีศาจ" เพื่อเป็นข้อบ่งชี้ในการรักษา"
ยกตัวอย่างเกี่ยวกับรายการเช่น นอแรด (犀角 xījiǎo) สรรพคุณ: "รสขมเย็น ส่วนใหญ่เกี่ยวข้องกับการต้าน สารพิษต่าง ๆ, พิษกู่, ปีศาจร้าย (邪鬼 xiéguǐ), การขัดขวางพลังชี่ มันทำลายผลของพิษจากพืชเช่น มะเค็ด (钩吻 gōuwěn), พิษขนนก (ในตำนาน) (鴆鳥 zhènniǎo) และพิษงู ทำการกำจัดปีศาจ (邪 xié) (พลังที่เป็นอันตราย) และป้องกันอาการสับสนและฝันร้าย การได้รับเป็นเวลานานจะทำให้ร่างกายเบาลง ฤทธิ์ยาเข้าสู่เส้นลมปราณและข้อพับของร่างกาย" แรดชนิดต่าง ๆ ที่เคยมีอยู่ในประเทศจีนโบราณได้หายไป เมื่อถึงยุครณรัฐ และเนื่องจากเป็นสิ่งที่มีค่าหายากในช่วงเวลาที่เขียนตำราเปิ๋นเฉ่าจิง นอแรดจึงมีความเชื่อในเรื่องความสามารถในการขับไล่ปีศาจออกไป นอกจากฤทธิ์ในฐานะยาเย็นเพื่อต่อสู้กับโรคร้อน (เป็นยาลดไข้) และเป็นยาแก้พิษ
การกล่าวถึง
ในหนังสือ คำบรรยายเกี่ยวกับจักรวรรดิจีน (Description de l'Empire de la Chine) ซึ่งตีพิมพ์ในปี ค.ศ. 1735–36 คณะนักบวชเยสุอิตชาวปารีส ฌ็อง-บัปติสต์ ดู อัลด์ Jean-Baptiste Du Haldeได้ตีพิมพ์การแปลบางส่วนของบทนำของเฉินหนงเปิ๋นเฉ่าจิง เป็นภาษาฝรั่งเศส
เชิงอรรถ
<references group="N"/>
ศูนย์ราชการเฉลิมพระเกียรติ 80 พรรษา 5 ธันวาคม 2550
ศูนย์ราชการเฉลิมพระเกียรติ 80 พรรษา 5 ธันวาคม 2550 ตั้งอยู่ที่ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร เป็นศูนย์รวมที่ทำการของหน่วยงานราชการ 29 หน่วย เช่น กระทรวงยุติธรรม กระทรวงดิจิทัลเพื่อเศรษฐกิจและสังคม กระทรวงการต่างประเทศ และสำนักงานตำรวจแห่งชาติ โดยมีแนวคิดในการบริหารพื้นที่ราชพัสดุและทรัพยากรของราชการร่วมกันเพื่อให้เกิดประโยชน์สูงสุด พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปทรงเปิดอาคารในวันอาทิตย์ที่ 17 กุมภาพันธ์ พ.ศ. 2556
หน่วยงานที่รับผิดชอบ
หน่วยงานที่รับผิดชอบในการดำเนินโครงการศูนย์ราชการฯคือ บริษัท ธนารักษ์พัฒนาสินทรัพย์ จำกัด
วิทยาสัตว์พวกแมงมุม
วิทยาสัตว์พวกแมงมุม (arachnology) เป็นการศึกษาทางวิทยาศาสตร์ของแมง ซึ่งประกอบด้วยแมงมุมและสัตว์ไม่มีกระดูกสันหลังที่เกี่ยวข้อง เช่น แมงป่อง, แมงป่องเทียม, แมงโหย่ง ส่วนผู้ที่ค้นคว้าแมงมุมและแมงอื่น ๆ คือ "นักวิทยาสัตว์พวกแมงมุม" (arachnologist) และหากแคบลง การศึกษาแมงมุมเพียงอย่างเดียว (อันดับ Araneae) เรียกว่า วิทยาแมงมุม (araneology)
ทั้งนี้ คำว่า arachnology มาจากภาษากรีก คือ ἀράχνη (อ่านว่า อารัคแน) ที่หมายถึง "แมงมุม" และ -λογία (อ่านว่า โลกีอา) ที่หมายถึง "การศึกษาเรื่องใดเรื่องหนึ่ง"
อีกอร์ อะคินเฟเยฟ
อีกอร์ วลาดีมีโรวิช อะคินเฟเยฟ (Игорь Владимирович Акинфеев; เกิดวันที่ 8 เมษายน ค.ศ. 1986) เป็นนักฟุตบอลชาวรัสเซีย ปัจจุบันเล่นเป็นกัปตันทีมให้กับซีเอสเคเอ มอสโก โดยเล่นในตำแหน่งผู้รักษาประตู
แหล่งข้อมูลอื่น
1986
ฟาโรห์เซเคเปอร์เอนเร
ฟาโรห์เซเคเปอร์เอนเร (Sekheperenre)เป็นฟาโรห์ของอียิปต์ที่ 14 ราชวงศ์ของอียิปต์ในช่วงยุคกลางที่สอง ตามที่นักไอยคุปต์วิทยา คิม ริโฮลต์และดาร์เรล เบเกอร์ ฟาโรห์เซเคเปอร์เอนเรเป็นฟาโรห์ลำดับที่ 22 แห่งราชวงศ์ที่ 14 แต่ Jürgen von Beckerath เห็นว่าเขาเป็นผู้ปกครองที่สิบเจ็ดแห่งราชวงศ์ที่ 14 ฟาโรห์เซเคเปอร์เอนเรจะได้ขึ้นครองราชย์แทนจากเมืองอวาริส เหนือภาคตะวันออกของสามเหลี่ยมปากแม่น้ำไนล์และอาจจะมากกว่าตะวันตกเดลต้าเช่นกัน
Day Shock
Day Shock เป็นอัลบั้มที่สามของแร็พเตอร์ ซึ่งออกต่อมาจากอัลบั้มที่สองเพียงเล็กน้อย โดยแนวเพลงจะออกเป็น Pop-Dance มากขึ้น ในอัลบั้มนี้เป็นการนำเพลงสากลที่ได้รับความนิยมในยุค 60s ถึงยุค 80s มาเรียบเรียงและขับร้องใหม่ และมีเพลงที่ถูกแต่งขึ้นมาใหม่ในอัลบั้มเป็นเพลงภาษาไทยคือเพลง "แรงบันดาลใจ" โดยมี เสือ - ธนพล อินทฤทธิ์ เป็นโปรดิวเซอร์ (เป็นอัลบั้มสุดท้ายที่ "เสือ ธนพล" ทำเพลงให้แร็พเตอร์) ผลงานในอัลบั้มนี้ได้รับกระแสตอบรับอย่างมาก จนสามารถทำยอดขายได้ถึง 1,000,000 ตลับ จึงมีการเปลี่ยนปกและเพิ่มเพลง "อย่าพูดเลย (Underground Version)" ไว้ในอัลบั้ม
เครดิต
Executive Producer : ธนิต เชิญพิพัฒธนสกุล
Producer : ธนพล อินทฤทธิ์
Co-Producer : จิตติพล บัวเนียม, ธีระศักดิ์ วดีศิริศักดิ์
Harmony Arranged : ธีระศักดิ์ วดีศิริศักดิ์
Engineer & Mixed : สนอง โสตถิลักษณ์ RS.Studio (1996)
Asst. Engineer : นน. รุ่งสาระทิศ, กิจจา, เสกสรรค์, สุทธิพัฒน์
Musicians
Guitar : สร่างศัลย์ เรืองศรี, ณรงค์ เดชะ
Soprano Sax : โก้ Boythai
Harmony Vocal : ดำรงค์เดช เจริญบุตร, Three Wheels Team
Rapper : Joni & Louis
Mob : Raptorrism Computer Edited by Dr. William
Thank to : Mr. William, Mr. David, Mr. Tanako, Mr.Andru, Mr.Alice and Mr. Alan, Be, Voy, Art, Syddick
ผู้อำนวยการสำนักคุ้มครองสิ่งแวดล้อมสหรัฐ
ผู้อำนวยการสำนักคุ้มครองสิ่งแวดล้อมแห่งสหรัฐ เป็นหัวหน้าหน่วยงานคุ้มครองสิ่งแวดล้อมของรัฐบาลกลางสหรัฐฯ และด้วยเหตุนี้จึงต้องรับผิดชอบในการบังคับใช้กฎหมายเกี่ยวกับอากาศและน้ำสะอาดของประเทศ ตลอดจนกฎเกณฑ์ด้านสิ่งแวดล้อมอื่น ๆ อีกมากมาย ผู้บริหารจะได้รับการเสนอชื่อโดยประธานาธิบดีของสหรัฐอเมริกาและต้องได้รับการรับรองโดยการลงคะแนนเสียงของวุฒิสภา สำนักงานผู้บริหารของหน่วยงานคุ้มครองสิ่งแวดล้อมก่อตั้งขึ้นในปีพ. ศ. 2513 ตามกฎหมายที่ร่างขึ้นมาเพื่อจัดตั้งหน่วยงาน